Die Bloemfonteinse regsman het gedurende die Wêreldbeker-rugbytoernooi in Japan sy 50ste toetswedstryd geblaas toe hy die man in die middel vir die Wallis/Frankryk-kwarteindstryd was.
Peyper is egter deur Wêreldrugby oor die vingers getik omdat hy ná die wedstryd vir ’n foto saam met Walliese ondersteuners poseer het.
In die foto het die Rooidraak-ondersteuners met Frankryk se Sebastien Vahaamahina gekgeskeer. Peyper het gedurende die wedstryd die groot Fransman met ’n rooi kaart van die veld gejaag nadat hy Wallis se Aaron Wainwright met sy elmboog bygedam het.
“Die feit dat hulle gereeld onder die beste skeidsregters op die internasionale verhoog tel, is ’n groot eer en ’n uitstekende beloning vir hul harde werk.”